钦定古今图书集成/明伦汇编/氏族典/第545卷 > 《廖用贤尚友录》 > 戚崇僧
## 钦定古今图书集成/明伦汇编/氏族典/第545卷 > 《廖用贤尚友录》 > 戚崇僧

按《永康县志》：“崇僧，字仲咸，永康人。其先居金华。祖绍
隐居养亲，人称为真孝先生。父象祖，道一书院山长。
仲咸自少端居苦学，为诗文皆精丽绵密。年十七，从
许文懿游，潜心性理之说，㫄通诸子百氏，同门推为
高弟。克己砺行，为人所难。自奉清约，不以时好改其
度。每谓人知富贵之可乐，而不知贫贱之可乐也。居”
常默坐一室，环书数百卷，扁其室曰“朝阳”，人称为朝
阳先生。所著有《春秋纂例》诸书。